Document ID: /roh_data/filtered/fineweb-2-filterrobots_roh.jsonl.gz/62490

Swisscamps, l'uniun svizra da campadis pretenda dal Cussegl federal da pudair avrir ils campadis per immediat. I na saja betg plausibel, pertge che campadis vegnian tractads auter che hotels, alloschis da giuventetgna u chamonas dal club alpin svizzer. Las reglas da distanza na possian vegnir resguardadas nagliur uschè bain sco sin campadis. Sch'il Cussegl federal propagheschia vacanzas en Svizra, saja grotesc da tegnair serrà campadis.
Reglas pon vegnir retegnidas
Las reglas dal BAG vegnian sin ils campadis respectads cumplainamain. La sanadad dals collavuraturs e dals giasts haja prima prioritad. Swisscamps haja elavurà in concept funcziunal ch'ins haja inoltrà al BAG per approvaziun. Ins possia entrar sin in campadi be sch'ins haja reservà, gruppas na sajan betg lubidas. En ils stabiliments communabels possian ins retegnair la distanza da 2 meters.
80% dals giasts en svizzers
Campadis genereschan tenor Swisscamps per onn dapli che 3,5 milliuns pernottaziuns u 6,3% da tut las pernottaziuns registradas. Var 80% dals giasts da campadis èn da la Svizra.
Ord l'archiv
Cun 71 vuschs gea e sulet ina cuntravusch ha il suveran da Tusaun decidì, da cumprar il campadi Viamala ch'è ì concurs la primavaira.